AlexejDobrolubov/national_council_slovak_2010 huggingface dataset:
52. schôdza NR SR - 11.deň - B. popoludní
Dátum: 2026-06-10
Poslanec: Mikulec, Roman 
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Pán kolega Hlina, ďakujem za vaše vystúpenie a vy ste sa pýtali v ňom poslancov z koalície, že v akej krajine by asi chceli žiť, keď chcú zamedziť po tom všetkom, čo tu dorobili za tie posledné tri roky. Keď chcú zrušiť ešte aj voľbu zo zahraničia. No však povedal to aj ich predseda ešte kedysi na chate v Čifároch, keď jasne tam aj s Kaliňákom a s Béderom komunikovali o tom, že treba všetko zrušiť. Všetko, všetko dobré pre ľudí, čo sa urobilo, všetko treba zrušiť. Najviac, čo treba, tak zhodiť Očistec, aby sa pomohlo Gašparovi a podobným obžalovaným. A o toto im ide. Oni chcú žiť v krajine, kde jednoducho nebudú ľudia môcť pomaly ani voliť normálne demokraticky. Im sa páčia, veď škoda, že možno niektorí občania nevidia napriamo, aj keď pozerajú túto rozpravu, tie výrazy v tvári koaličných poslancov. Väčšina z nich, si dovolím tvrdiť, si veľmi dobre pamätá obdobie pred 89. rokom. A toto je presne to, čo im vyhovuje. Oni žijú v tejto letargii, ktorá im zostala ešte z tohto obdobia, preto podporujú aj svojho predsedu na jeho cestách do Moskvy a do iných krajín, kde režimy absolútne také veci, ako sú voľby zo zahraničia, to je neprípustné. Tam to sú krajiny, kde sa im páči, kde im rozprestrú červené koberce, kde sa im budú hlboko klaňať, ale kde svojim obyvateľom nedovoľujú demokratické princípy. A toto je presne to, čo sa koaličným poslancom páči. To je krajina, kde oni by si predstavovali, že budú ďalej žiť. Tam im nepasujú, presne ako ste vy povedali, pán kolega. Tam nepasujú tí ľudia vzdelaní, múdri, inteligentní, ktorí chcú si užívať slobodu a chcú žiť na Slovensku tak, ako oni chcú a nie, ako im to niekto povie. Pani poslankyňa, vyšlo to.
52. schôdza NR SR - 9.deň - A. dopoludnia
Dátum: 2026-06-05
Poslanec: Mikulec, Roman 
Druh vystúpenia: Vystúpenie s faktickou poznámkou

Ďakujem pekne za slovo. Igor, ďakujem za tvoje vystúpenie, za zhrnutie, respektíve vypichnutie tých najdôležitejších vecí z tejto novely, hanebnej novely opäť Trestného poriadku. A ty si to úplne presne pomenoval, tie dôvody, prečo žiadny kajúcnik po schválení takejto novely už jednoducho nebude chcieť byť kajúcnikom. Ono to je logické, že keď ten kajúcnik, človek, ktorý zo zločineckej skupiny má ísť vypovedať napríklad o svojich spolupáchateľoch, o ľuďoch, s ktorými páchal tú trestnú činnosť, no tak načo by to robil, keď mu nikto tie benefity nezaručí. Dokonca tak, ako si to presne ty aj pomenoval. Z prachu potom náhodou nejaký aj z nedbanlivosti trestný čin, ale ani nie trestný čin, priestupok, čokoľvek, tak o tie benefity jednoducho príde. Toto je ale ten dôvod. Ty si to presne pomenoval a trafil si podľa mňa klinec po hlavičke. Toto je presne to, čo oni chcú dosiahnuť. Oni jednoducho chcú dosiahnuť, aby inštitút spolupracujúceho obvineného prestal de facto existovať v Trestnom poriadku, aby tento inštitút naďalej síce tam bol, bude pomenovaný, on tam bude niekde uvedený, ale on bude absolútne nefunkčný. Toto oni chcú dosiahnuť, aby kedykoľvek v budúcnosti si už nikto ani teoreticky neodvážil voči nim hovoriť alebo svedčiť. Pritom doposiaľ, a to hovoria sudcovia, to hovoria advokáti, to hovoria mnohí prokurátori, doposiaľ samozrejme platilo to isté, čo si aj ty pomenoval. Žiadna výpoveď, osamotená výpoveď spolupracujúceho obvineného nebola postačujúca, musela byť doplnená ďalšími dôkazmi a tak to bolo aj v tých prebiehajúcich trestných konaniach. Dokonca o tom hovorí aj Európsky súd pre ľudské práva. Len náš minister spravodlivosti to nevie.
52. schôdza NR SR - 9.deň - A. dopoludnia
Dátum: 2026-06-05
Poslanec: Mikulec, Roman 
Druh vystúpenia: Vystúpenie s faktickou poznámkou

Ďakujem pekne za slovo. No, typický Tibor Gašpar, tu si vyvrátil svoje črevá, potom zbabelo odišiel a však do vládnej limuzíny a na majákoch treba rýchlo do Nitry. Nuž, ale Tibor Gašpar je obrovský klamár. On tu rozpomenul kauzu Dušana Kováčika, o tom, ako rozhodoval Špecializovaný trestný súd, Najvyšší súd a potom dovolací senát. No ale on už nepovie, že súdy rozhodli právoplatne a odsúdili pána Kováčika a že dovolací senát zhodou okolností len tak 24 hodín dopredu dostal pridelenú túto kauzu. A dokonca dvaja sudcovia z toho senátu nezávisle rozhodli o tom, že sudkyňa Záleská nebola zaujatá. A keby túto praktiku použili aj na toho vyšetrovateľa, ktorého pán Gašpar tu spomínal, ako je on stíhaný za to, že mal byť zaujatý. Keby toto isté uplatnili na toho vyšetrovateľa, tak rovnako tak nemôže byť zaujatý, ale to už pán Gašpar nepovie, lebo to je presne on. On klame, on zneužíva iba svoje informácie, ktoré si poprekrúcal, ale ja vám poviem, pán Gašpar, viete, čo je zvrátené vo vašom videní spravodlivosti? Že vy ako policajný prezident, vaši policajti podhadzovali dôkazy do áut iných ľudí, na základe ktorých ste týchto ľudí potom zatvárali. A to je dnes preukázané súdom a na to sú súdne rozsudky, pán Gašpar. Viete, čo je zvrátené vo vašom videní spravodlivosti? Že vy ako policajný prezident ste lustrovali Jána Kuciaka, že ste mu znemožnili ochranu a potom tento človek bol zavraždený aj so svojou priateľkou. To je zvrátené vo vnímaní spravodlivosti, pán Gašpar. A mohol by som vám takto rozprávať, aké máte vy zvrátené hodnoty, ale aj vy, pán minister Susko, keď ste rozprávali o tých hodnotách. Tak si zoberte, aké vy máte hodnoty, keď tu obhajujete takéhoto človeka, ktorý má takéto kauzy za ušami. Nech sa páči. Mám 15 dní.
52. schôdza NR SR - 6.deň - B. popoludní
Dátum: 2026-06-02
Poslanec: Mikulec, Roman 
Druh vystúpenia: Vystúpenie s faktickou poznámkou

Ďakujem pekne za slovo. No Miško, máte pravdu, že ľudia nie sú hlúpi a pamätajú si a vedia veľmi dobre, lebo aj tí v Novom Meste nad Váhom to už vedeli pomerne pred rokom, keď vám napísali na transparent, že hanbíme sa za Barteka. No a to je fakt. Takže vrátim sa aj k tomu, čo ste spomenuli, že za hromadné testovanie nejaká firma, pán Bartek, treba si uvedomiť, že vyšetrovala to polícia pod vedením vášho ministra vnútra Matúša Šutaja Eštoka. Vyšetrovateľ došiel k záveru, že hromadné testovanie sa preukázalo ako jedna z najefektívnejších foriem boja proti pandémii. Vy nemáte ani predstavu, pán Bartek, čo je to krízový rok alebo čo sú to krízové postupy. Okrem toho, že nemáte ani predstavu o živote ešte, ale tak to je druhá vec. Takže na rozdiel od tých vašich káuz, napríklad aj tých 10 miliónov, ktoré išli vášmu vášmu asistentovi od pána Kmeca, hromadné testovanie už bolo vyšetrené, ale táto vaša kauza ešte sa len vyšetrovať bude, pán Bartek. A myslím si, že ešte sa vám bude len to čielko veľmi potiť jedného dňa. Takže na vašom mieste by som naozaj bol veľmi opatrný v tom, čo rozprávate tu, lebo áno, prevencia kriminality nie je o tom, že tu príde minister vnútra Matúš Tajtso, ktorý porušuje zákon ako na bežiacom páse dennodenne a prizve si na akcie nejakého pochybného influencera, ktorý ide akože učiť deti, že nemajú chcieť drogy s tým, že im bude rozprávať, že v podstate alkohol v piatoček je parádna vec a poďme si naliať vodku. Pán Bartek, možno to funguje takto vo vašom svete, ale vo svete normálnych ľudí to takto zjavne nefunguje. Takže prevencia kriminality je dobrá vec, ale určite nie je dobrá pod vedením Matúša Šutaja Eštoka, pochybných ľudí, ako ste aj vy sám.
52. schôdza NR SR - 6.deň - B. popoludní
Dátum: 2026-06-02
Poslanec: Mikulec, Roman 
Druh vystúpenia: Vystúpenie s faktickou poznámkou

Slovo. Veronika, ďakujem za tvoje vystúpenie. Ty si v ňom spomenula alebo hovorila si aj o tom, že pán Kmec má ísť na post veľvyslanca. Človek, ktorý spôsobil kauzu Slieňada, ale toto je presne tá ich prevencia. Toto majú oni v tom DNA, že oni preventívne pošlú človeka, ktorý je zodpovedný za to, že sa vôbec Slieňada uskutočnila, že 12,5 milióna € sa vyhodilo von oknom za nejakú starú barabizňu, ktorú niekto nevedel predať za 5 miliónov, tak štát to odkúpil za 12. No tak oni ho preventívne, aby už takéto zlodejiny nerobil, tak ho pošlú na post veľvyslanca do Ríma. Toto sa dialo kedysi za komunizmu a sa hovorilo, že čím nešikovnejší, neschopnejší a ešte, a nechcem byť vulgárny, tak tým vyššia pozícia. No tak toto sa presne uplatnilo v súčasnej dobe a uplatňuje sa to aj na mňa. Ale som rád, že dnes okrem toho, čo si aj ty spomínala, že teda prevencia kriminality a že pán Matúš Šutaj Eštok si na preventívnu akciu za 3/4 milióna pozval pochybnú osobu, kriminálne závadovú osobu, ako sa mu hovorí, tak, že sa to nepáči ani pánom, niektorým poslancom za stranu SMER – sociálna demokracia. Dnes to tu aj pani poslankyňa a jeden pán poslanec otvorene povedali, že jednoducho nesúhlasia s tým, aby takýto človek vystupoval na preventívnych akciách. A čo je dôležité povedať, že preventívna prevencia voči kriminalite a oni idú zavádzať v rámci tejto novely zákona krajských koordinátorov. Však majú šetriť na štátnej správe a oni idú vytvárať ďalšie fleky svojich ľudí, ktorých budú mať akože koordinátorov boja proti kriminalite, keď sami tú kriminalitu podporujú. To je absolútny nonsens. Tak. Poslanec Pročko.
52. schôdza NR SR - 5.deň - A. dopoludnia
Dátum: 2026-06-01
Poslanec: Mikulec, Roman 
Druh vystúpenia: Vystúpenie s faktickou poznámkou

Pročko, ďakujem za tvoje vystúpenie. Ty si reagoval alebo hovoril si o prevencii kriminality a je pravdou to, že prevencia kriminality nemôže byť, ak je na svojom na funkcii ministra vnútra človek, ktorý porušuje zákon ako na bežiacom páse. On vo svojom vystúpení, dokonca pán minister Šutaj Eštok povedal, že prečo by sme mali byť zhovievaví k ľuďom, ktorí porušujú zákon. Síce to povedal v predchádzajúcom záverečnom slove k inému, ale tak to platí presne na tú prevenciu kriminality. Prečo by sme mali byť my, občania Slovenskej republiky, zhovievaví k človeku, ministrovi vnútra Šutajovi Eštokovi, najneschopnejšiemu človeku vo svojej funkcii, ktorý zatvára oči pred tým, čo si o ňom hovoria policajti, hasiči, horskí záchranári, lebo je hanbou. Prečo by sme mali zatvárať oči pred tým, že tento človek porušuje zákon a je za to právoplatne odsúdený, podotýkam. To nie je naše hodnotenie, to je rozhodnutie súdov, ktoré ho odsúdili k tomu, aby musel zaplatiť pokutu a nemá ani toľko chochmesu, aby tú pokutu zaplatil a vyhovára sa ako malý chlapec. A on povie, že prečo by sme my mali byť zhovievaví k ľuďom, ktorým on ide dať vyššie pokuty. No a ja sa pýtam, prečo tí ľudia by nemali byť zhovievaví alebo mali byť zhovievaví voči vám, pán minister vnútra Matúš T. Ešto, keď vy porušujete zákon a vy ste presne tým odradením v prevencii kriminality. Veď na vás, keď človek pozerá, zaplatíte 12 a pol tisíca cash za nejakú dovolenku, tam sa tvárite, že neexistujete, akože na formule 1, len vás tam nafotili. Tak, čo chcete vy pôsobiť ako preventívne, voči čomu? Keď si pozriete Reného Randyho, ktorý mal sedieť podľa Roberta Fica v base za distribúciu drog vplyvným ľuďom v Bratislave, kokaínu. Pozrite si ho na školské akcie, tak, čo chcete vyrobiť s prevenciou? Vy by ste mohli byť tak akurát prevencia voči tým žumpám. Poslanec Dostál.
52. schôdza NR SR - 5.deň - A. dopoludnia
Dátum: 2026-06-01
Poslanec: Mikulec, Roman 
Druh vystúpenia: Vystúpenie s faktickou poznámkou

A ja to len si dovolím zhrnúť na záver. Tento zákon ide proti ľuďom. Neprináša žiadne zlepšenie podmienok pre ľudí. Neviete, nevie vládna koalícia, to nevie ani vysvetliť, nevie to zdôvodniť, nevie povedať ani, či to je ústavnoprávne v poriadku, čo si viacerí poslanci Národnej rady a nielen poslanci, ale aj Inštitút parlamentný myslí a takto aj povedal, že je to v rozpore s ústavou. Ja hovorím aj o tom, že je to v rozpore aj s dohovorom medzinárodným o nútených povinných prácach. A môžem povedať za hnutie SLOVENSKO, že my takýto návrh určite nepodporíme, pretože je to návrh, ktorý ide proti občanom Slovenskej republiky. A po zatiaľ
52. schôdza NR SR - 5.deň - A. dopoludnia
Dátum: 2026-06-01
Poslanec: Mikulec, Roman 
Druh vystúpenia: Vystúpenie s faktickou poznámkou

Ďakujem za tvoje vystúpenie. Opäť si to z iného pohľadu zhrnul, povedal si presne to, čo dnes ľuďom jednoducho vadí a, ak by niekto z tých koaličných poslancov chodil naozaj medzi ľudí a do regiónov, tak by to vnímali snáď rovnako ako my, lebo ja aj z posledného víkendu mám skúsenosť, kedy ľudia sa ma pýtali alebo, alebo nie, že pýtali. Ľudia mi konštatovali, že jednoducho táto vláda Roberta Fica nepriniesla zatiaľ za celé svoje obdobie nič, čo by ľuďom zjavne pomohlo. Pomohli sebe, pomohli si trestnými zákonmi, pomohli si zrušením inštitúcií, ktoré im v minulosti šliapali na päty alebo sa zapríčinili o to, že mnohí ľudia spojení so Smerom – hlasom boli vyšetrovaní. Išli po, samozrejme, vyšetrovateľoch, čurilovcoch. To je v podaní pána ministra Košúta Ajštoka, ktorý pritom porušil x zákonov a musel zaplatiť pokuty a zase tie pokuty bude platiť, len budú platiť len občania, lebo však to ide z rozpočtu a z verejných zdrojov. Ale oni sem prídu s návrhom zákona, ktorým idú opäť po konsolidáciách zbabranej energopomoci, zbabraných v mnohých zákonoch, ktoré dnes rozhoduje Ústavný súd o tom, či sú alebo nie sú ústavné, tak znova sem prídu so zákonom, kde idú zvyšovať pokuty. Nevedia to ani vysvetliť, či to je ústavnoprávne v poriadku, lebo zjavne nie je, lebo ten zákon nie je ani v súlade s ústavou, ako si ty upozorňoval, nespĺňa ani jednu z tých piatich podmienok, ale, čo ešte horšie, tento zákon nie je ani v súlade s dohovorom o nútených a povinných prácach, ku ktorému sa Slovenská republika zaviazala už niekedy v roku 1930, pre Boha živého. Veď si to uvedomte, vládna koalícia, čo vy tu predkladáte. Dajte to do súladu a povedzte tým ľuďom, že, keď už im idete a chcete šahať znova na ich peniaze, lebo priestupky, lebo pokuty. Nútených a povinných prácach, ku ktorým sa Slovenská republika zaviazala už niekedy v roku 1930, preboha živého. Veď si to uvedomte, vládna koalícia, čo vy tu predkladáte. Dajte to do súladu a povedzte tým ľuďom, že, keď už im idete a chcete šahať znova na ich peniaze, lebo priestupky, lebo pokuty, tak to aspoň dajte do súladu s ústavou. Ani to ste nie schopní.
52. schôdza NR SR - 5.deň - A. dopoludnia
Dátum: 2026-06-01
Poslanec: Mikulec, Roman 
Druh vystúpenia: Vystúpenie s faktickou poznámkou

Ty si to zhrnul, opäť to, čo už viacerí poslanci tu hovorili o tom, aké je to protiústavné, tento zákon, a hovoril si o tom, že trojnásobne idú zvyšovať pokuty ľuďom napriek tomu, že to nie je odôvodnené, ale, čo je na tom najsmutnejšie, že ono to naozaj sa javí, že celý ten návrh zákona je protiústavný. To nie je len o tom, že by teraz prišli a povedali, viete čo, milí občania, naozaj tie pokuty sú príliš nízke. Nemá to výchovný efekt, tak ako je to uvedené v dôvodovej správe. Nemá to ten represívny účinok, tak musíme to nejako zohľadniť, ale je to všetko v súlade s ústavou. Ono to nie je ani v súlade s ústavou. A vyznieva to voči tým občanom, že teraz ich idú za priestupky trojnásobne zvyšovať pokuty, ale keď sem prišli s návrhom trestného zákona, my sme im všetci hovorili, všetci, tak ako sme tu vystupovali, sme hovorili, že to bude mať negatívny vplyv na kriminalitu, na bezpečnosť občanov Slovenska, že keď znížia tresty, znížia premlčacie doby, že to bude mať negatívny vplyv aj na ekonomiku, a potvrdil to teraz aj Maroš Žilinka, generálny prokurátor, že sa tu nevyšetria daňové trestné činy. Toto sme im všetci hovorili, že takáto novela trestného zákona, ktorú tú hanebnú predložili, že to bude mať negatívny vplyv a oni teraz idú, to si nevšímajú, to, že urobili takúto chybu a že bezpečnosť občanov sa zhoršuje, kriminalita sa zvyšuje, že im tu minister tu sedí, Šutaj Eštok, a tu kriminálnici, páchatelia, ktorí sú obviňovaní zo závažného zločinu, im utekajú, lebo z polície unikajú informácie. Tu, bohužiaľ, policajti sú šikanovaní, potom niektorí asi nevedia, ako to vyriešiť, tak si siahajú aj, bohužiaľ, na život, čo je veľmi tragické a smutné. A oni tu predkladajú takéto hanebné, protiústavné novely. Však to je normálne na hanbu, diletanti, diletanti. Pamätáš, že si, akoby sa plačí.
52. schôdza NR SR - 5.deň - A. dopoludnia
Dátum: 2026-06-01
Poslanec: Mikulec, Roman 
Druh vystúpenia: Vystúpenie s faktickou poznámkou

Pán poslanec Dušenka, ďakujem za tvoje vystúpenie aj za to, že si spomenul viaceré príklady toho, akým spôsobom táto vládna koalícia predkladá zákony, ktoré častokrát sú v rozpore s ústavou. A tento predkladaný návrh zákona, tak ako tu už bolo upozornené x-krát od viacerých poslancov, je naozaj v rozpore s ústavou a nielen v rozpore s ústavou, ale aj s Dohovorom o nútených a povinných prácach, ktorý Slovenská republika musí dodržiavať. Tie nútené povinné práce, aj keď budú určené a môžu byť aj dnes určené v prípade, ak o tom rozhodne súd v prípade trestného konania, a to je v poriadku, ale tá osoba s tým musí súhlasiť. A my tu hovoríme o nejakom návrhu zákona, kedy oni si asi myslia, že za hociktorý priestupok udelia občanovi nie peňažnú pokutu, ale teda povedia mu, že teraz tu budeš robiť nejaké obecné práce alebo služby, tak ja neviem, ako to majú naozaj vyriešené ústavnoprávne. Podľa toho, čo tu odznelo za dnešný rokovací deň, tak zjavne to vyriešené nemajú. Nevedela to odôvodniť ani pani Stanka, tajomníčka, čo sa nečudujem, lebo tak ona častokrát nevie odôvodniť absolútne nič, ale máme tu ministra vnútra, ktorý tu sedí, tak mohol by sa prihlásiť do rozpravy, mohol by to vysvetliť, mohol by povedať, ako to je ošetrené, či je to v súlade s ústavou, či to je v súlade s ostatnými právnymi normami, lebo zjavne tie pochybnosti tu sú. A ak znova schvália zákon, tak ako v minulosti v rozpore s ústavou, čo samozrejme oni môžu, to zlomiť cez koleno, tak to budú opravovať. Zase to bude trvať mesiace, kým sa Ústavný súd možno k tomu vyjadrí. Takto to oni robia občanom. Navalia na ich plecia, od občanov idú brať, nevedia im ani vysvetliť, prečo to tak idú robiť, ale sami sebe, jasné, nadelia asi všetko možné. Pán poslanec Pročko
52. schôdza NR SR - 5.deň - A. dopoludnia
Dátum: 2026-06-01
Poslanec: Mikulec, Roman 
Druh vystúpenia: Vystúpenie s faktickou poznámkou

Pani kolegyňa, ja si myslím, že ten ústavnoprávny problém, ktorý ste vy spomenula, tak toto zjavne nemajú vyriešené. Lebo neobsahuje to ani dôvodová správa k tomuto zákonu a mne sa ani nečudujem, že pani Stanka, tajomníčka, ktorá bola u vás na výbore, to nevedela vysvetliť. Lebo ten inštitút nútených povinných prác nesmie byť v rozpore ani s dohovorom o nútených a povinných prácach, ku ktorému sa Slovenská republika už dávno-dávno zaviazala a táto dohoda je stále platná. Nútené povinné práce samozrejme nezahŕňajú tie práce, pokiaľ to spadá, tak ako ste aj vy naznačila, v rámci trestného konania, pokiaľ je to súdnym rozhodnutím a niekto je odsúdený k takýmto prácam, ktoré potom sú pod nejakým verejným dohľadom, ale musia byť samozrejme aj na základe súhlasu tej danej osoby. V tomto prípade ale, čo je veľmi závažná vec z môjho pohľadu, a to si myslím, že nevyriešili predkladatelia, že za súdne rozhodnutie sa nedá považovať správne rozhodnutie, teda v tomto prípade priestupkové konanie. To nie je súdne rozhodnutie. Takže naozaj aj mňa by zaujímalo, ako toto vysvetlia, akým spôsobom sa s týmto vysporiadajú, pretože zjavne na toto tvorcovia tohto zákona nepamätali. Ale to je také príznačné, že oni predkladajú zákony, ktoré nemajú poriadne vyriešené, ktoré sú zle pripravené, ktoré potom im tak či tak zlomia cez koleno a potom, keď prídu v aplikačnej praxi na to, že to nefunguje, tak ich musia prerábať. To by nebolo ani teraz prvýkrát, keby takýto zákon si znova prijali. Je to jednoducho diletantizmus v praxi. Ďakujem pekne za vaše vystúpenie, pani poslankyňa Plaváková.
52. schôdza NR SR - 2.deň - A. dopoludnia
Dátum: 2026-05-27
Poslanec: Mikulec, Roman 
Druh vystúpenia: Vystúpenie s faktickou poznámkou

Ďakujem za tvoje vystúpenie. Myslím si, že si to trafil úplne presne. Keď si sa pýtal, o čo vlastne týmto poslancom predkladajúcim takýto zákon v súčasnej dobe ide. A či nemajú vôbec hanbu sa tlačiť niekde na svadby, keď ľudia dennodenne pociťujú výsledky ich práce za vyše 2,5 roka ožobračovania a nesplnené sľuby. Tak myslím si, že bolo veľmi nepríjemné aj samotnej predkladateľke, lebo sa postavila a musela odísť od toho pultíka. V každom prípade oni absolútne nemajú hanbu, lebo keby mali hanbu, Julo, tak by tu ten Gašpar ani nie, že prišiel, on by tu nemohol sedieť, on by tu nemohol ani okolo parlamentu chodiť za normálnych okolností a nie, že ešte ovplyvňuje to, či niekto tu má byť ako nejaká návšteva a jemu sa to páči alebo nepáči. Oni keby mali trošku hanby v sebe, tak Gašpar jednoducho bude pekne tichučko niekde sedieť. Samozrejme, však má právo ísť na súd a obhajovať sa na súde, ale nie tuto v parlamente a nie ešte ovplyvňovať ďalších poslancov alebo predsedu Národnej rady o tom, či sa má alebo nemá niekto vykázať zo sály len preto, lebo si dovolí mať na saku nejakú nášivku. Naozaj mal si pravdu v tom, že toto ľudí absolútne nič netrápi. Ľudí trápi dennodenný život. To, že nemajú, čo napríklad deťom dať do školy na 10:00, to, že si nemôžu dovoliť ísť na dovolenku, to, že si nemôžu dovoliť zaplatiť energie, lebo energopomoc je absolútne zle urobená, nefunguje to. Toto ľudí dennodenne trápi, nie to, či nejaký poslanec, predseda parlamentu alebo nebodaj prezident by mal ísť na svadbu robiť nejaký príhovor. Tento zákon je absolútne mimo misu. Pán poslanec Karas, nech sa páči. Ďakujem pekne, pán predseda, za slovo.
49. schôdza NR SR - 12.deň - A. dopoludnia
Dátum: 2026-04-30
Poslanec: Mikulec, Roman 
Druh vystúpenia: Vystúpenie s faktickou poznámkou

70. Pán poslanec, ty si vo svojom vystúpení povedal alebo sa venoval aj tomu, aká je teória a čo napísali do programového vyhlásenia vlády a aká je realita a, bohužiaľ, tá realita je veľmi-veľmi smutná, lebo pýtal si sa, že aký je stav, reálny, v polícii. Tak ja podľa informácií, ktoré mám, ten stav je žalostný. Stav je taký, že bežní policajti vidia, koho si dosadzuje Matúš Šutaj Eštok napríklad do funkcií, že častokrát sú to ľudia, ktorí absolútne nemajú skúsenosti. Sú to ľudia, ktorí sú dosadzovaní do funkcie nie preto, lebo sú odborníci a vedia riadiť, ale preto, lebo majú, sú lojálni alebo sú nejakým spôsobom angažovaní v rámci politických názorov. Ale ono sa to prejavuje potom priamo aj do tej riadiacej práce, lebo tí riadiaci pracovníci nevedia sa postarať o policajtov. Oni nevedia ani, kde je sever, častokrát. A to sa prejavuje aj na samotnej spokojnosti policajtov, pretože títo riadiaci funkcionári častokrát dostanú nejakú odmenu od Matúša Šutaja Eštoka alebo od kindermanažmentu na ministerstve vnútra, ktorý si tam zobral. No ale tí bežní policajti, ktorých reálne ľudia vidia v uliciach, ktorí reálne by mali a majú zabezpečovať našu bezpečnosť, tak tí sa k tým odmenám nedostanú. Matúš Šutaj Eštok tu rozpráva o tom, ako on navýšil príspevky na bývanie, ale ja sa pýtam, komu? Veď nech to ukáže, komu. Lebo bežní policajti častokrát hovoria, že oni to rozpätie, o ktorom on tu rozpráva, že až do 700 eur, to sa im môže len tak snívať. V realite oni tieto príspevky nevidia. Takže máš pravdu, že tá realita je ďaleko-ďaleko od toho, čo si napísali do papierov programového vyhlásenia vlády a toto si naozaj občania Slovenskej republiky musia uvedomiť, oni si to aj uvedomujú a ja verím, že im to spočítajú vo voľbách.